Imtella' Novembru 17, 2021 Il-Festival Sigma Europe 2021 li qed jiġi organizzat taħt it-tinda Ta' Qali, qed jilqa' rekord ta' 600 investitur f'pajjiżna. Il-Ministeru għall-Ekonomija u l-Industrija Silvio Schembri qal li għas-seba' sena eżekuttiva, dan il-Festival li llum sar wieħed mill-akbar fieri tal-igaming minn madwar id-dinja, reġa' għażel il-pajjiżna minn madwar l-Ewropa biex jesebixxi l-aqwa talent fis-settur. Il-Ministru qal li għall-ewwel darba qed jingħaqdu l-esebituri u investituturi interessati f'Malta fil-qasam tal-intelliġenza artifiċjali u l-blockchain. Fl-inawgurazzjoni ta' din il-fiera, il-Ministru Schembri qal li fuq l-aspett ekonomiku qed jiġu implimentati diversi strateġiji mnedija tliet snin ilu, fejn jidħol l-igaming, videogame development, esports, immersive technology, crypto, fost l-oħrajn. Qal li kif irrappurtat fi stħarriġ li sar minn Boston Link, fl-ewwel kwart ta' din is-sena, in-numru ta' impjiegi ġodda li nħolqu kien diġà ogħla minn dak ta' qabel il-COVID-19. F'Malta stess fl-aħħar ġimgħat, tħabbru 250 impjieg ġdid fis-settur tal-igaming waħdu u fis-settur tal-esports tħabbar li sas-sena 2030 dan irid jilħaq mal-2,500 ħolqien ta' xogħol.